સમયની સાથે હવે તેના “આ શું છે” એવી રીતે ફૂટવા માંડ્યા જાણે મશીનગન ની ગોળીઓ….નાના બાળક માટે તો આ શું છે પૂછવા જગતમાં એટલી બધી વસ્તુ છે કે પાર ન મળે, એટલે હવે આ રોજની આદતથી અમે કંટાળવા માંડ્યા, શરૂઆતની મજા હવે કંટાળાનું સ્વરૂપ લેવા લાગી અને પ્રેમ ભર્યા જવાબો તેને ટાળવા માટેના રસ્તા બનતા ગયા. ટીવી, કાંસકો, મારૂ આઈડી કાર્ડ, બાઈક, ગાય, ગેસ સ્ટવ, બીજા નાના બાળક, કોલ્ડડ્રીંક્સની બોટલ, નાસ્તો કે કચરો, તેના આ શું છે સર્વત્ર વ્યાપી રહ્યા.